लोग महंगी और बेशकीमती चीजों को खरीदने का शौक रखते हैं। इतिहास गवाह है कि दुनियाभर में लोग समाज में अपना वर्चस्व बनाने के लिए बहुमूल्य चीज़ों का इस्तेमाल करते रहे हैं। समाज का एक वर्ग हमेशा से महंगे उत्पादों को ही अपनाता आया है। इसके लिए रोजमर्रा की चीजों को बहुमूल्य बनाने के लिए उसमें हीरे जवाहरात तक जड़ दिए जाते हैं। अब तक आपने दुनिया की कई महंगी चीज़ों के बारे में सुना और देखा होगा। अब इस फेहरिस्त में दुनिया की सबसे महंगी सैंडल भी शामिल हो गई है।